
‘ఏం పిల్లో ఏం పిల్లడో’ చిత్రంతో తెలుగు సినిమా పరిశ్రమకు పరిచయమైన బెంగుళూరు భామ ప్రణీత సుభాష్. తెలుగులో పలు టాప్ హీరోల చిత్రాల్లో నటించిన ఈ సుందరి ప్రస్తుతం కన్నడ, తమిళ చిత్రాలతో బిజీగా ఉంది. కన్నడలో ఈమె నటించిన ‘లీడర్’ విడుదలకు సిద్ధమవుతుండగా, తమిళంలో ‘జెమిని గణేశనుం సురులి రాజనుం’ సెట్స్ మీద ఉంది. ప్రణీత మాట్లాడుతూ ‘‘కథ, అందులో నా పాత్ర నచ్చితే వెంటనే సినిమాకి సైన్ చేస్తాను. అంతేగానీ హీరోయిన్లు ఎంత మంది ఉన్నారనే ప్రశ్నను నేను ఏ దర్శకుడినీ అడగను. ఎంత మంది ఉన్నప్పటికీ నా పాత్రకున్న ప్రాముఖ్యత ఏంటన్నదే నాకు కీలకం. అలాగని కేవలం డబ్బులకు ఆశపడి నా దగ్గరకు వచ్చిన ప్రతి సినిమానూ ఒప్పుకోను. చేసే పని విషయంలో నాకు ఓ ప్రణాళిక ఉంటుంది. దాని ప్రకారమే అన్నిటినీ ప్లాన్ చేసుకుంటాను. చేస్తున్న వృత్తితో పాటు, నా వ్యక్తిగత జీవితాన్ని ఆస్వాదించడానికి నేను సమయాన్ని కేటాయించుకుంటాను. అందుకే ఎప్పుడూ వర్క్ లోడ్ని పెంచుకోవడానికి ఇష్టపడను’’ అని చెప్పుకొచ్చింది.

‘yem pillo yem pillado’ chitramtho telugu sinima parisramaku parichayamaina benguluru bhama praneeta subhash. telugulo palu tap heerola chitraallo natinchina ee sundari prastutam kannada, tamila chitraalato bijiga undi. kannadalo eeme natinchina ‘leader’ vidudalaku siddhamavutundagaa, tamilamlo ‘jemini ganesanum suruli rajanum’ sets meeda undi. praneeta maatlaadutuu ‘‘katha, andulo naa paatra nachite ventane sinimaki sain chestaanu. antegaanee heroinlu entha mandi unnarane prasnanu nenu e darsakudinii adaganu. entha mandi unnappatikii naa paatrakunna praamukhyata entannade naaku keelakam. alaagani kevalam dabbulaku aasapadi naa daggaraku vachina prati cinimaanuu oppukonu. chese pani vishayamlo naaku oo pranaalika untundi. daani prakarame annitinee plan chesukuntanu. chestunna vruttitoe paatu, naa vyaktigata jeevitaanni aasvaadinchadaaniki nenu samayanni ketayinchukuntanu. anduke eppuduu work lodni penchukoovadaaniki ishtapadanu’’ ani cheppukochindi.